cyanic-selkie/wikianc huggingface dataset:
Egeria (planter)
Egeria er en gruppe planter i froskebittfamilien. Den består av to arter som finnes i Sør-Amerika. Gruppen var tidligere inkludert i den beslektede gruppen langskuddsplanter. Egeria skiller seg fra langskuddsplantene ved å ha bladene i kranser på fire, fem eller flere, ikke tre. I tillegg har Egeria mer iøynefallende blomster med større (spesielt bredere) kronblader.
Egeria er introdusert i mange tempererte og subtropiske områder i verden. Flere steder, spesielt i Europa, kan hurtigvoksende og tilpasningsdyktige planter som Egeria spre seg hurtig og gjøre stor skade på lokal flora og fauna.
Shyla Stylez
Shyla Stylez (født Amanda Friedland; 23. september 1982, død 9. november 2017) var en canadisk pornostjerne.
Styles kom fra småbyen Armstrong i Britisk Columbia og flyttet etter high school til Vancouver hvor hun startet en karriere som nakenmodell og stripper. Hun flyttet senere til Los Angeles hvor hun startet med pornografiske filmer.
Oskar Moll
Oskar Karl Moll (født 21. juli 1875 i Brieg nær Breslau, død 19. august 1947 i Berlin) var en tysk maler mest kjent for sine lett abstrakte landskaper, stilleben og portretter.
Liv og virke
Han studerte i München og Berlin, under blant andre Lovis Corinth og dro sammen med sin ektefelle Marg Moll (1884–1977) til Paris hvor de også møtte Henri Matisse. Han ble professor ved det statlige akademiet for kunst og kunsthåndverk i Breslau, og fra 1925 og til nedleggelsen i 1932 også direktør. Livshistorien faller forøvrig sammen med ektefellens inntil han døde i 1947. Marg Moll var mest kjent som billedhugger.
Moll skapte bilder som kombinerte lineære strukturer med fargeflater, som ble lyriske og levende gjennom fargekontraster og ornamental motivpresentasjon. Stilen passet ikke inn i nazistenes kultursyn, og 26 verker ble beslaglagt som entartet.
Kjempetare
Kjempetare (Macrocystis pyrifera) er en tare som vokser langs kysten på kysten av Nord-Amerika (California til Alaska), Sør-Amerika, Sør-Afrika og sørlige deler av Australia. Taren kan vokse og bli opp til 60 meter lang, og er derfor verdens lengste alge. Den er også en av de raskest voksende plantene i verden. Kjempetaren danner undersjøiske skoger rike på marint liv på grunt vann, og de lange bladplatene flyter som oftest på overflaten takket være luftblærer som holder dem oppe.
Kobraslanger
Kobraer eller kobraslanger er et samlebegrep for en polyfyletisk gruppe med giftsnoker (Elapidae), som når de blir irritert, løfter forkroppen og spenner ut de fremste ribbeina, slik at nakkehuden strekkes og danner en skjoldlignende utbuling kalt et nakkeskjold. Artene lever i Afrika, Asia og Oseania, men er altså ikke nødvendigvis spesielt nært beslektet med hverandre. Mer enn 30 arter kalles imidlertid kobra.
Ordet kobra stammer fra det portugisisk uttrykket cobra de capelo og betyr hetteslange. Navnet viser til nakkeskjoldet. Alle kobraer har giftig bitt, og mange tusen mennesker drepes hvert år av dem. Noen kobraarter kan sprute gift opptil 2,5 meter mot øynene til et dyr eller menneske som oppfattes som en trussel.
Kobraslanger inngår i mange menneskelige rituelle handlinger. Ifølge tradisjonen skal det ha vært en kobraslange som tok livet av Kleopatra, Egypts siste dronning (farao).
Slekter
Kobraer omfatter:
Agora (tidsskrift)
Agora – Journal for metafysisk spekulasjon er et filosofisk tidsskrift som utgis av Aschehoug forlag og utkommer med fire nummer pr. år på tilsammen 800-900 sider. Det ble grunnlagt høsten 1983 av filosofistudentene Olav Gundersen, Rune Fritz Nicolaisen, Øyvind Rabbås, Ingebjørg Seip og Arnfinn Åslund.
Agora kom med sitt første nummer i 1983, og ble fram til 1993 utgitt ved Institutt for lingvistikk og filosofi, Universitetet i Oslo. Redaktør for tidsskriftet er (2010) Lars Bugge. Tidsskriftet utgir tverrfaglige temanummer innen fagfelt som filosofi, litteratur, samfunnsvitenskap og humaniora som inneholder både nyskrevne artikler og klassiske tekster om samme tema tidligere trykket i andre publikasjoner. Alle artikler blir underlagt dobbeltanonym fagfellevurdering før publisering. Agora utgis med støtte fra Norges forskningsråd.
De seneste årene har tidsskriftet utgitt numre om temaer som verdenslitteratur, filosofen Hegel, Illiaden, Thomas Piketty, Michel Foucault og nyliberalismen og populisme.
Konglepalmefamilien
Familien og slekten har om lag 95-99 kjente arter. mest kjent er sagopalme (Cycas revoluta). Det greske ordet Koikas betyr «en slags palme».
Konglepalmeartene vokser uten unntak i tropene, i Afrika, Asia og Oseania. De vokser i store artsantall i Kina og Australia. Nordgrensen er på 31°N i det sørlige Japan, mens sørgrensen er 26°S i Queensland, Australia. Artene kan være hardføre, enkelte kan overleve i ørken eller på fjell. Enkelte tåler saltvann, og noen arter er i stand til å vokse enten i total skygge, eller i full eksponering for sol.
Artene er meget varierte, og dette understøttes av slektens alder, det er funent fossiler opptil 280 millioner år gamle. I likhet med blant annet or kan konglepalmer fiksére nitrogen i røttene, og artene har en meget spesialisert pollinering. Plantene vokser langsomt og starter formering først etter om lag 10 år.
Taksonomi
Overgruppene og artene innenfor konglepalmefamilien er:
Guan Daosheng
Guan Daosheng (kinesisk: 管道升; født 1262 i Huzhou, død 1319) var en kinesisk dikter og maler under Yuan-dynastiet.
Hun var gift med Zhao Mengfu og hadde talent både for kalligrafi og maling med blekkbambus og hadde spesielt finstemte og elegante streker. Hennes kalligrafien, sammen med ektemannens og sønnen Zhao Yongs ble samlet på en rull av keiser Ren, som kommenterte at det var sjelden at en ektemann, kone og sønn alle var talentfulle innen kalligrafi.
Hun skrev inn dikt i maleriene sine og brukte en dikterstil som sjelden ble brukt av kvinner. I hennes dikt vises hun omsorg for sin mann og barn, men gjør det på en humoristisk måte. I et av diktene hennes opponerte hun mot at hennes ektemann skulle ta en konkubine.
Herbert McCabe
Herbert McCabe (født 2. august 1928 i Middlesbrough i England, død 2001) var en engelsk filosof og katolsk prest tilknyttet dominikanerordenen. Han trådte inn i ordenen i 1949 og ble en ledende ekspert på Thomas Aquinas' teologi. Han var også redaktør av tidsskriftet New Blackfriars.
Han ble mest kjent for sine radikale politiske standpunkter og for sin kritikk av sin egen kirke. Han ble ansett som en ledende eksponent for den sosiale radikalisme som bredte om seg i en del katolske kretser i 1960-årene og fremover etter det annet Vatikankonsil. Han kombinerte sin forståelse av Thomas Aquinas og av Wittgenstein med et sosialistisk politisk standpunkt influert av marxismen.
Eirik Haga
Eirik Haga (født 16. november 1957) er en politiker som representerer Arbeiderpartiet. Han var ordfører i Vaksdal kommune i Hordaland fra 2007 til 2019. Hans forgjenger var Øivind Olsnes fra Høyre. Haga har vært medlem av Vaksdal kommunestyre siden 2001.
Arbeiderpartiet fikk 44,1 prosent av stemmene i Vaksdal kommune i 2011 og Haga ble gjenvalgt som ordfører i 2011 og i 2015. Arbeiderpartiet er populært i Vaksdal kommune. Det beste resultatet ved kommunevalg har vært 56% i 1951 og det dårligste resultatet 27,3 prosent. Valgresulatet i 2015 var 38,7 prosent.
Haga er utdanna adjunkt og var rektor før han ble ordfører.
Giovan Battista Ramusio
Giovan Battista Ramusio eller Giambattista eller Giovanni Battista Ramusio (født 20. juli 1485 i Treviso i Italia, død 10. juli 1557 i Padova) var en venetiansk humanist, forfatter, diplomat, historiker, geograf og embedsmann. Etter en karriere i Vanezias diplomatiske tjeneste ble han til slutt av staten Venezias styrende i Timannsrådet.
Ramusio studerte i Padova under Pietro Pomponazzi og Aldo Manuzzio. Her studerte han fremfor alt det latinske og det greske språk og antagelig også noen orientalske språk, men hengav seg deretter ført og fremst til kosmografien og geografien.
I ettertid minnes han særlig for sitt omfattende verk Delle navigationi e viaggi som utkom i 1550-årene og inneholder gjenfortellinger om geografiske ekspedisjoner til forskjellige deler av verden, blant andre Magellans reise og beretningen om Pietro Querinis forlis på Røst i Lofoten. Et bind som utkomt posthumt i 1559 omhandlet Asia, og det gjenforteller detaljert Marco Polos reiseopplevelser. Verket ble gjenutgitt en rekke ganger, og var en viktig grunn til at Marco Polos egen beretning, kjent som Il Milione, ble trukket frem fra glemselen og ble kjent over hele Europa.
Fylkesvei 479 (Rogaland)
Fylkesvei 479 (Fv479) i Rogaland gikk mellom Rygg og Grødem i Randaberg kommune. Veien var 420 meter lang.
2019 ble veien arm av fylkesvei 4592.
Rått Parti
Rått Parti (originaltittel: Raw Deal) er en amerikansk action- og kriminalfilm fra 1986 med Arnold Schwarzenegger i hovedrollen. Regi er ved John Irvin. Filmen handler om en politimann som klarer å komme inn i et gangstersyndikat og bekjemper dem fra innsiden.
Filmen fikk lunken mottakelse av kritikerne og har bare oppnådd 25% på Rotten Tomatoes. Den ble en moderat suksess på amerikanske kinoer hvor den innbrakte $16,2 millioner. Dette var imidlertid bare under halvparten av det Commando innbrakte året før.
Handling
Mark Kaminsky (Schwarzenegger) har en kjedelig og rutinepreget jobb som sheriff i en småby i Nord-Carolina. Kona hater stedet, men det er ikke så mye Mark kan gjøre med situasjonen siden han ble kastet ut av FBI etter en voldsepisode. Så en dag får han muligheten til å komme tilbake – det er bare en hake; han må med eget liv som innsats infiltrere en skruppelløs organisasjon i Chicago ledet av mafiabossen Luigi Patrovita. Kaminsky blir «drept» i en eksplosjon og tar ny identitet. Som Joseph P. Brenner får han innpass hos Patrovita, men nestelederen Max er mistenksom. Han beordrer Monique Tyler til å bli bedre kjent med Brenner og rapportere alt hun finner ut om inntrengeren. Det gir ikke resultater, men via politiet klarer Max å avsløre at Brenner ikke er den han påstår. Brenner beordres til å være med på et attentat, men oppdager snart at målet er FBI-sjef Shannon – og ham selv. Kaminsky må forberede sin siste kamp.
I Norge
CINERAMAs gav den terningkast fire i 2009. Anmelderen mente at oppbygningen av historien var noe tam og at det tidvis går litt fort i svingene i narrasjonen. Anmelderen skrev følgende: «''Dette er kanskje ikke en knallgod film, og heller ikke av Schwarzeneggers beste, men med en god dose 80-tallssjarme og –estetikk så er ”Raw Deal” en fornøyelse av actionspekket tull. Store mengder grafisk vold og et testosteronnivå som overstiger bodybuildernivå gjør filmen til en underholdende fornøyelse''».
Dagbladets anmdleder gav den terningkast 2.
Laurent-Désiré Kabila
Laurent Desire Kabila (født 27. november 1939 i Likasi i Den demokratiske republikken Kongo, død 18. januar 2001) var en kongolesisk opprørsleder, politiker og president.
Han ligger i mausoleet foran presidentpalasset i Kinshasa.
Tanum (Bærum)
Tanum (tradisjonelt uttalt Tønnom, av norrønt Tún(h)eimr, «tunheim») er et delområde som ligger helt vest i Bærum, på grensen til Asker. Området ligger på et platå, Tanumplatået, om lag 150 meter over havet og har meget rikt jordbruksland. Det ligger også flere gårder her: Staver, Bjerke, Aas, Ringi gård og Tanum gård. Storgården Tanum gård er en matrikkelgård med gårdsnummer 45 i Bærum og en av de såkalte sentrumsgårdene i kommunen, og er en gammel fullgård som tidligere inngikk i Nesøygodset. Den ligger nær middelalderkirken.
Det er funnet flere fredete graver fra jernalderen i området. Et rikt plante- og dyreliv i Tanumskogen er foreslått fredet.
Området er kjent for den gamle Tanum kirke fra middelalderen. Ved Bjerketun lå Tanum asylmottak som ble midlertidig etablert i 1987. Mottaket ble avviklet i 2011. Tanum barneskole ligger ved den sydligste utkant av Tanumplatået og har fantastisk utsikt sydover mot Oslofjorden. Tanum har bussforbindelse med Oslo og Sandvika.
Underworld
Underworld er en actionfilm fra 2003, regissert av Len Wiseman. Den handler om en konflikt mellom vampyrer og varulver.
Handling
En krig mellom vampyrer og varulver har vart i tusener av år. Selene (Kate Beckinsale) er en såkalt death dealer, med andre ord en vampyr som er født til å jakte ned og slakte varulvene (Lykantroper). Hun kommer over Michael Corvin (Scott Speedman) som har nøkkelen til å slutte krigen, men for å få gjort det, må hun velge hvem hun skal alliere seg med og bryte alle regler...
Produksjon
Filmen ble spilt inn i Budapest i Ungarn. Den hadde et mye lavere budsjett enn etterfølgeren.
Vraket utenfor Domkirkeodden
Vraket utenfor Domkirkeodden er karakterisert som et enestående arkeologisk funn av en innlandsfarkost i vannet fra senmiddelalderen utenfor Domkirkeodden i Hamar. To dykkere fra Mjøsen Dykkerklubb som kom lengre ut i vannet på større dybde enn vanlig, oppdaget restene av en gammel trebåt i mudderet den 5. oktober 2006.
Dykkerne tok kontakt med Mjøssamlingene og varslet styreleder Arne Julsrud Berg om funnet som foreløpige ble holdt hemmelig fram til mai 2007. Først i det undersøkelsene hadde funnet sted og dateringen av trerester fra vraket var blitt bekreftet ble funnet avslørt for offentligheten.
Båtvraket utenfor Domkirkeodden er trolig fra perioden 1470 til 1570 som har hatt en last med kalkstein fra formodentlig steinbruddene i Furuberget. Undersøkelsene av vraket, som er godt bevart etter 500 år under vannet, tyder på en ny båttype som ikke var sett før på Mjøsa. Det har tynne bordganger og spanter som på farkoster fra vikingtiden og middelalderen i motsetning til båter som føringsbåter i nyere tid.
Størrelsen på båten som trolig er på mellom 6 og 10 meter, antakelig er av type seksring eller åttring. Det vil si at den har hatt plass for 3 eller 4 roere. Formen på båten er lik båttypen oselver, som er en lang og smal skarpseiler, og som også kan roes. Utmålingen alene av spantene og baugen var på mer enn fem meter. Konstruksjonen på båten tyder dessuten på at det har hatt opphav i middelalderen, med treplugger som festet sammen spantene med bordgangene i stedet for spiker som på nyere farkoster av samme størrelse.
Hvordan båten sank er ikke kjent, men muligens hadde steinlasten forskjøvet seg ved lossingen utenfor Domkirkeodden. Lasten som bestod av kalkstein var sannsynligvis ment for byggingen av den østre ringmuren for Bispegården på annen halvdel av 1400-tallet. Etter den ni meter høye ringmuren var reist, ble en ny fløy oppført for kjøkkenet med ildstedene langs muren på innsiden.
Norsk Sjøfartsmuseum overtok forvaltningsansvaret for det sårbare båtvraket, og planer om en hevning og restaurasjon er blitt diskutert.
Anseküla fyr
Anseküla fyr er et fyrtårn i Estland, på halvøya Sõrve (svensk: Svorbe) som strekker seg helt sørvest på øya Saaremaa, i Salme kommune.
Fyrtårnet er 22 meter høyt, men lyser fra 42 meter over havnivået. Lyset er synlig fra 3 km avstand. Det skriver seg tilbake til 1944, men fikk dagens bygg i 1953.
Barnevakten
Barnevakten er en norsk, ideell stiftelse som jobber for at barn og unge skal bruke digitale medier på en trygg og bevisst måte. Organisasjonen ble opprettet i 2000, og finansieres gjennom medlemskap fra foreldre, barnehager og skoler, offentlig støtte og noen sponsorer.
Barnevakten gir frakta og råd om barns mediebruk. Rådene bygger på FNs barnekonvensjon som sier at barn har rett til å motta informasjon gjennom medier, men samtidig en rettighet til å bli beskyttet mot skadelig medieinnhold.
Barnevaktens verdier er de samme som norsk skole, en kristen og kristen og humanistisk arv og tradisjon. Det betyr blant annet å jobbe for å reflekrere over hvordan menneskeverdet blir ivaretatt i digitale kanaler gjennom ansvarliggjøring av barn, unge og voksne i bruk av digitale medier og digital teknologi. Barnevakten har også jevnlige møter med utviklerne av de største sosiale og digitale medieplattformene som barn og unge bruker og utfordrer dem til å legge bort kommersielle hensyn og heller tilpasse teknologien slik at den bygger opp om menneskeverdet.
Over halparten av grunnskolene i Norge benytter seg av foredrag og ressurser fra Barnevakten. I 2019 holdt representanter for Barnevakten over tusen foredrag over hele landet, for over 70,000 tilhørere. Nettsiden barnevakten.no hadde over fire millioner sidevisninger i 2021.
Daglig leder er Leif Gunnar Vestbøstad Vik.
Historikk
Barnevakten startet i 2000 som et resultat av en aksjon mot eventyrserien Xena: Warrior Princess, som ble vist av den norske fjernsynskanalen TV3. Initiativtaker Roar Røise mente at «Xena ble sendt i et tidspunkt hvor barn, selv de aller minste var den mest vanlige seeren og hvor foreldrene ikke forventer at barn blir utsatt for disse voldsinntrykkene», og forsøkte å overtale TV3 til å flytte programmet til et senere sendetidspunkt. Da han fikk til svar at TV3 ikke ville endre på sendeskjemaet, med begrunnelsen at Xena bare var «eventyr og fiksjon», sendte han brev til annonsørene som hadde sendt reklame i forbindelse med TV-programmet. Dette førte til at 20 av 30 annonsører valgte å trekke seg, og TV3 fjernet Xena fra sitt sendeskjema.
Barnevakten fikk i etterkant av aksjonen kritikk fra blant andre Thomas Gramstad, leder for den norske Xena-fanklubben Xenadu. Han mente at barn og ungdom var den viktigste målgruppen for Xena-serien, og at de kvinnelige helteskikkelsene i TV-serien kunne være til inspirasjon for den oppvoksende generasjon. Gramstad uttalte videre at «det er et kolossalt underskudd på kvinnelige helter og rollemodeller i vestlig litteratur og kulturliv». Røise fastholdt på sin side at «Xena er et dårlig forbilde for barn idet hun løser sine problemer nesten utelukkende gjennom våpenbruk, vold og drap og går heller ikke av veien for å bruke tortur under avhør». Gramstad fremholdt at dette ikke var riktig, og at Røise blandet sammen Xenas fortid med «nåtiden» i serien, ettersom serien handlet om tiden etter at Xena vendte seg vekk fra det onde, og prøvde å sone eller rette på det gale hun hadde gjort. Ifølge Gramstad var derfor tilgivelse og forsoning viktige temaer i serien.
Roar Røyses engasjement kom samtidig med at en rekke ideelle organisoner presset på Stortinget for å innføre nye lover i Norge som kunne regulere at TV-kanaler ikke kunne sende innhold med høy aldersgrense på ettermiddagstid. Det resulterte i innføring av den såkalte vannskilleloven i 2021 (Etter modell fra Storbritannia) der innhold rettet mot de minste barna ikke fikk sendetid før kl. 19 på kvelden og innhold med høyrere aldersgrenser måtte settes opp etter kl.21.00. Ref. Kringkastingsloven § 2-5 https://lovdata.no/dokument/LTI/forskrift/2001-09-21-1093 «Program som inneholder scener eller innsalg som kan være skadelig for mindreåriges fysiske, psykiske og moralske utvikling skal bare sendes etter kl 21.00.»
Barnevakten ble etablert som en selvstendig organisasjonen i 2000 i kjølvannet av aksjonen mot Xena og innføringen av vannskilleloven. Initiativet til etableringen kom fra organisasjonen Tro og Medier i. I perioden 2000–2010 utviklet Barnevakten seg til å bli en tydelig samfunnsaktør i debatten om medietilbudet til barn og unge i Norge, og ble ofte intervjuet i riks- og regionpresse. Barnevakten var med i Trygg Bruk-nettverket i Norge fram til nettverket ble nedlagt 2021. Trygg Bruk-nettverket var et nettverk av offentlige og ideelle aktører som jobbet for at barn skal være trygge på nettet. Trygg Bruk-nettverket ble ledet av Medietilsynet. Fra 2022 ble Barnevakten deltager i arbeidet med å utvikle en nasjonal strategi for trygg digital oppvekst, som er ledet av regjeringen.
I 2019 ble Barnevaktens organisasjonsform endret fra forening til stiftelse.
Barnevakten har hatt bred støtte for sitt verdibaserte og forebyggende arbeid fra en rekke politiske partier på Stortinget. Blant annet tidligere statsminister Erna Solberg som frontet Spilluka til Barnevakten i 2021. Gjennom partnerskap i Bruk-Hue-turneen fra 2010 - 2018 med Telenor, Medietilsynet og Røde Kors satte organisasjonen fokus på forebygging av digital mobbing da mobiltelefonene ble vanlig blant barn og unge. Barnevakten har også blitt kritisert for å være for mye opptatt av moral og ta til orde for å begrense barns tilgang på særlig seksualisert informasjon gjennom mediene. I en artikkel i Dagens Næringsliv blir Barnevakten kritisert for å drive skremselspropaganda og støtte digital overvåking av barn.
Internasjonalisering
I februar 2008 fikk Barnevakten tildelt 2,4 millioner kroner i støtte fra Kavlifondet for å utvikle en engelskspråklig nettside. Dette markerte starten på en større internasjonal satsing fra organisasjonen. «Kids and Media» ble valgt som navn på Barnevaktens arbeid utenfor Norge. De britiske nettsidene ble lansert i oktober 2009.
1. januar 2010 startet prosjektet Kids and Media Danmark, også dette finansiert med oppstartsstøtte fra Kavlifondet. Kids and Media Danmark ble drevet som en egen organisasjon med nettside, foredragsvirksomhet og informasjonsmateriell etter samme modell som i Norge.
Ludwig Schuberth
Ludwig Schuberth (født 24. juli 1911, død 30. september 1989) var en østerriksk håndballspiller som deltok i de olympiske leker 1936 i Berlin.
Barnevakten
Organisasjonen
Barnevakten hadde i 2022 om lag 5000 enkeltmedlemmer. Organisasjonens hovedkontor ligger på Danmarksplass i Bergen.
Profil
Barnevakten jobber for å forebygge og håndtere blant annet nettmobbing, digitalt utenforskap, netthat og all kriminalitet mot barn i digitale kanaler. Det viktigste tiltaket for god forebygging er å samle foreldre, barn og lærere til kveldsskoler og andre fysiske samlinger i lokalmiljøet der det blir gitt rom for dialog og deling av felles erfaringer. Dette er et viktig bidrag til lokaldemokratiet og gir barna selv mulighet til å sette ord på sine opplevelser og bli lyttet til av foreldre og lærere. De fysiske samlingene skjer gjerne i samarbeid med foreldreutvalg, politi og skolen.
Arbeid
Barnevakten har blant annet kommet med høringsuttalelser relatert til endringer i markedsføringsloven, opplæringsloven og kringkastingsloven. I 2020 lanserte organisasjonen flere forskningsrapporter om barn, foreldre og læreres holdninger til skjermbruk.
I 2021 ga Barnevakten ut en fagfellevurdert bok om digital dømmekraft. Boken er tatt inn på pensum på flere av lærerutdanningene i Norge.
Barnevakten samarbeider tett med frivillige organisasjoner, offentlig sektor og kommersielle medieaktører for å skape trygge rammer og fremme gode medieprodukter.
Årets familieprogram
Fram til 2014 delte Barnevakten ut prisen Årets Familieprogram. Prisen gikk til norskproduserte fjernsynsprogram som har utmerket seg som en produksjon av høy kvalitet, samtidig som den skal appellere til flere aldersgrupper, skape engasjement og fellesskap i familien, fremme positive verdier og utvise forbilledlig språk og fremtoning. Vinneren velges på bakgrunn av publikums vurderinger gjennom avstemning på barnevakten.no, publikumsinnspill til Barnevakten samt Barnevaktens egen vurdering.
Finansiering
Organisasjonen finansieres i hovedsak av medlemskap, offentlig støtte gjennom statsbudsjettet (Barne- og familiedepartementet og Kunnskapsdepartementet) og private gaver. Barnevakten ble i 2005 tildelt reklamebransjens årlige veldedighetskampanje «Reklame for alvor» til en verdi av mellom 10 og 15 millioner kroner.
1. januar
1. januar er den første dagen i året. Det er 364 dager igjen av året (365 i skuddår).
Fødsler
Se flere som er født 1. januar i Kategori:Fødsler 1. januar.
Dødsfall
Se flere som døde 1. januar i Kategori:Dødsfall 1. januar.
Davey Allison
Davey Allison (1961–1993) var fører i motorsporten NASCAR. Han debuterte i toppserien Winston Cup den 28. juli 1985 og var aktiv i NASCARs øverste divisjon frem til sin død etter en helikopterulykke på Talladega Superspeedway den 12. juli 1993.
Allison var sønn av NASCAR-fører Bobby Allison, og bror av Donnie Allison.
Kunståret 1262
Kunståret 1262 er en oversikt over hendelser, fødte og avdøde kunstnerpersonligheter i 1262.
Vladyslav Druzjtsjenko
Vladyslav Heorhijovytsj Druzjtsjenko (ukrainsk: Владислав Георгійович Дружченко; født 16. januar 1973 i Dnipropetrovsk) er en ukrainsk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte i første runde mot Andrew Dabeka fra Canada. Han har i tillegg 15 nasjonale titler. Druzjtsjenko var tatt ut til å representere Ukraina under Sommer-OL 2008, der han røk ut i første runde mot Ville Lång fra Finland.
Fylkesvei 4546
Fylkesvei 4546 går mellom Jåttå og Gådesetdalen i Stavanger. Veien er 2,3 km lang og heter Jåttåveien. Det er gjennomkjøring forbudt for motorkjøretøy.
Frem til 2019 hadde veien betegnelsen fylkesvei 396.
FN (andre betydninger)
FN kan vise til:
Life on the Fast Lane
«Life on the Fast Lane» var den niende halvtimeslange Simpsons-episoden som ble vist på TV. Den ble vist for første gang den 18. mars 1990. Episoden handler om at Marge forelsker seg i Jacques, en fransk bowlinginstruktør.
Handling
Marges 34-årsdag er i dag, og gavene hun får inkluderer fransk parfyme fra Bart, og et makaronikort fra Lisa. Homer har imidlertid glemt å kjøpe gave, og skynder seg ned til kjøpesenteret for å kjøpe en bowlingkule, som han gir til Marge i gave på Singing sirloin, en restaurant med syngende kelnere som Patty og Selma anbefalte. Dessverre liker ikke Marge bowlingkula, men sier at hun vil beholde den uansett.
Marge drar for å bowle for første gang i sitt liv, men får det ikke til særlig bra. Hun møter Jacques, en pen fransk bowlinginstruktør som bowler på banen ved siden av henne. Han introduserer seg selv og inviterer henne til å ta bowlingtimer med ham. Hun forelsker seg i Jacques, selv om hun er gift med Homer. De går på en middagsdate og møter Helen Lovejoy, som gjør sin første opptreden i serien. Hun truer Marge, men Jacques insisterer på at Marge og han bare bowler sammen.
Jacques inviterer Marge til sin leilighet. Senere forstår Marge at hun gjør noe som er galt, og reiser til atomkraftverket for å møte Homer, og de drar hjem sammen.
Håndball (ball)
En håndball er en ball som brukes i lagspillet håndball. Ballen er mindre enn en fotball, slik at det skal være mulig å holde den med ei hånd (selv om det er lovlig å holde den med to hender). Det er ulik størrelse på ballene som blir brukt på forskjellige alderstrinn. Den minste balltypen (Str. 0) blir brukt av Jenter7-9 (J7-9) / Gutter7-9 (G7-9) / Blandet7-9 (B7-9). Den neste balltypen (Str. 1) blir brukt av J10-11, G10-11 og B10-11. Str. 2 blir brukt av alle grupper på 12-13 år. Det er tillatt å forbedre ballgrepet ved å benytte klister i håndflatene fra 16-årsalderen. Dette klisteret fester seg også på ballen slik at en med jevne mellomrom kan bli nødt til å bytte baller som det har festet seg støv til. Klisteret kan også være et irritasjonsmoment for spillere som driver med andre idretter i samme hall, ettersom underlaget også blir klissete. Det er likevel ikke tillatt å bruke klister i alle haller, ettersom enkelte haller har forbud mot enkelte typer klister.
Dansens dag
Den internasjonale Dansens dag markeres den 29. april hvert år, på fødselsdagen til den franske danseren Jean-Georges Noverre (1727–1810), som regnes som grunnleggeren av den moderne ballett.
Siden 2010 har markeringen gått under navnet Dansens dager i Norge, fordi de norske arrangørene har valgt å fordele markeringen over flere dager.
Formål
Blant målene for Dansens dag er å øke oppmerksomheten rundt viktigheten av dans som kunstform i den generelle befolkningen, samt å påvirke myndigheter verden over til å inkludere dans i alle utdanningssystemer, fra grunnskole til høyere utdanning.
Mens dans har vært en integrert form av menneskenes kultur opp gjennom historien, blir det fortsatt nedprioritert av myndighetene i store deler av verden. CIDs president Alkis Raftis uttalte følgende ved markeringen av Dansens dag i 2003: «I mer enn halvparten av landene i verden forekommer ikke dans i offentlige lovtekster, på godt og vondt. Det er ingen midler som allokeres til statsbudsjettet for å støtte denne kunstformen, og det er ikke noe som heter danseutdannelse, verken privat eller offentlig.»
Globale markeringer
I 2005 fokuserte Dansens dag på grunnleggende utdannelse. CID manet utdanningsdepartementer og -institusjoner til å markere dagen ved alle skoler ved blant annet å skrive essays om dans, tegne bilder av dans, og å danse i gatene.
I 2006 uttrykte CID en advarsel mot danseres motvilje mot å delta i felles organisasjoner, og presidenten uttalte at dette er en viktig årsak til mangelen på anerkjennelse av dans innen lovgivning, finansiering og generell synlighet i samfunnet. Budskapet var: «Verdens dansere, forén dere!»
Dansens dag 2007 ble tilegnet barna.
I Norge
I Norge er det den ideelle stiftelsen Danseinformasjonen (tidligere Senter for dansekunst) som er ansvarlig for å arrangere Dansens dag(er). Danseinformasjonen ble etablert i 1994 som Norges nasjonale kompetansesenter for dansekunst, og holder siden 2008 til i Dansens Hus i Oslo.
Dansens Dag har blitt markert siden 1999 i Norge, og i denne perioden har det utvklet seg en økt bevissthet rundt og synliggjøring av dans i skoler, på gater, på scener, i film og TV – og også skriftlig i media, tekster og i akademia. Det har blitt opprettet flere mastergradsutdanninger innen dans ved høgskoler og universiteter de siste årene.
Hvert år er det en ny dansekunstner som blir ambassadør for Dansens dager, og som koreograferer en egen dans i anledning markeringen.
Bjøberg
Bjøberg er en fjellgård og setergrend på Hemsedalsfjella mellom Hemsedal og Lærdal. Gården var tidligere skysstasjon. Ligger inntil riksvei 52. Nærmeste bebyggelse er Tuv i Hemsedal, ca. 20 km, og Borlaug i Lærdal, ca. 23 km.
Sony Dwi Kuncoro
Sony Dwi Kuncoro (født 7. juli 1984) er en indonesisk badmintonspiller. Han har ingen større internasjonale mesterskapstitler, men tok sølv i VM i 2007 der han tapte i finalen mot verdensener Lin Dan fra Kina. Han har i også bronsemedalje fra Sommer-OL 2004 i Athen. Kuncoro var tatt ut til å representere Indonesia under Sommer-OL 2008, der han røk ut i kvartfinalen mot Lee Chong Wei fra Malaysia.
Emmaus
Emmaus i Det nye testamentet
Forfatteren av Lukasevangeliet skriver i dets siste kapittel at Jesus opptrådte overfor to av sine disipler som spaserte fra Jerusalem til Emmaus, noe som er beskrevet som en avstand på 60 stadia, hvilket innebærer 10,4 til 12 km avhengig av hvilken definisjon av stadia som benyttes. Det skjedde etter korsfestelsen og ved Jesus' gjenoppstandelse. En av disiplene er navngitt som Kleopas i kapittel 18 mens den andre er ikke nevnt ved navn.
Forfatteren av Lukasevangeliet plasserer sin fortelling om kvelden for Jesus' gjenoppstandelse. De to disiplene hørte at graven til Jesus ble oppdaget som tom tidligere på denne dagen. De to diskuterte hendelsene for de siste to dagene da en fremmed spurte om hva de pratet om. «Men øynene deres ble hindret i å se, så de ikke kjente ham igjen». Han irettesatte dem for å være uforstandige og fortalte fra Det gamle testamente om profetiene om Messias. Da de kom fram til Emmaus inviterte de den fremmende med på kveldsmat, og da han brøt brødet «ble øynene deres åpnet, så de kjente ham igjen. Men han ble usynlig for dem». De løp hastig tilbake til Jerusalem igjen for å fortelle om underet til de andre disiplene og kom tidsnok til fortelle at Jesus faktisk var i live. Da opptrådte Jesus for dem alle og ga oppdraget om å gå ut og vitne om det som var skjedd. Deretter skiltes han fra dem «og ble tatt opp til himmelen».
En tilsvarende hendelse er nevnt i den lengre avslutningen av Markusevangeliet, men denne teksten er antatt å være et senere tillegg fra Lukasevangeliet, og den samme hendelsen er ikke nevnt i Evangeliet etter Matteus og Johannes.
Referanser i andre kilder
I henhold til Første Makkabeerbok skal Judas Makkabeus en gang rundt 166 f.Kr. ha kjempet mot Selevkideriket i regionen ved Emmaus, og han var seierrik i slaget ved Emmaus. Senere ble Emmaus befestet av Bakkhides, en selevkidisk general. Da Roma tok over landet ble det et høvdingedømme, og ble brent på ordre av Publius Quinctilius Varus etter Herodes var død i år 4 e.Kr. I løpet av den første jødisk-romerske krig, før beleiringen av Jerusalem, ble keiser Vespasians 5. legion gruppert her mens 10. legion var i Jeriko. Byen ble omdøpt til Nicopolis i 221 av keiser Heliogabalus som ga stedet betegnelsen "by" som følge av en delegasjon fra Emmaus. Pesten i Emmaus i 639 skal ha ført til at rundt 25 000 døde i byen.
Historisk identifikasjon
Mange steder har blitt foreslått som lokaliseringen av det bibelske Emmaus, blant dem Emmaus Nicopolis (ca. 160 stadia fra Jerusalem), Kiryat Anavim (66 stadia fra Jerusalem på kjerrevegen til Jaffa), Coloniya (36 stadia på kjerrevegen til Jaffa), el-Kubeibeh (63 stadia, på den romerske vegen til Lydda), Artas (60 stadia fra Jerusalem) og Khurbet al-Khamasa (86 stadia på den romerske vegen til Eleutheropolis, dagens Bet Guvrin). Den eldste identifiseringen som er kjent er til Emmaus Nicopolis.
Symbolsk identifikasjon
Et av de eldste bevarte versjonene av Lukasevangeliet, bevart i Codex Bezae, leser «Oulammaus» istedenfor Emmaus. I Septuaginta, den greske oversettelsen av den hebraiske Bibelen, var Oulammaus det stedet som Jakob fikk besøk av Gud i sin drøm mens han lå på et berg. Oulammaus er imidlertid ikke et virkelig sted, men skapt kun på grunn av en beklagelig feil i oversettelsen. Det opprinnelige navnet på hebraisk var «Luz». Denne feilen for lenge siden blitt korrigert, men den var fortsatt tilstede da evangeliene ble skrevet en gang rundt 100 e.Kr. Det har blitt fremmet en teori at fortellingen i evangeliet var kun symbolsk ment i henhold til ønsket om å trekke en parallell mellom Jakobs besøk fra Gud og disiplene som fikk besøk fra Jesus. Denne symbolske betydning kan imidlertid ikke i seg utelukke at fortellingens historiske pålitelighet. Det er bemerket at mens Jakob sov på et berg, ble Jesus' fremste disippel Simon Peter kalt ved navnet av et berg (Petros).
MINUSTAH
MINUSTAH, eller Mission des Nations unies pour la stabilisation en Haïti (engelsk: United Nations Stabilization Mission In Haiti), var en fredsbevarende FN-styrke i Haiti. Den ble satt inn i 2004 etter uro i landet og etter at president Jean-Bertrand Aristide ble tvunget til å gå av. FNs sikkerhetsråd besluttet i april 2017 å avslutte operasjonen 15. oktober 2017 og erstatte den med en politibasert innsats, United Nations Mission for Justice Support in Haiti (MINUJUSTH).
MINUSTAH hadde både en militær og en sivil komponent. Den militære komponent var sammensatt av en multinasjonal styrke der den brasilianske hær stilte med den største kontingenten og med det militære lederskapet. I april 2017 besto styrken av 4,899 mann i uniform, hvorav 2,342 militære og 2,433 politifolk. Den sivile komponenten av MINUSTAH besto av både internasjonalt og lokalt rekruttert personell.
Tunisieren og FN-diplomaten Hédi Annabi, som var misjonens sivile øverste leder, omkom under jordskjelvet i Haiti i januar 2010.
Adolf Wagner (vektløfter)
Adolf Wagner (født 27. juni 1911, død 9. april 1984) var en tysk vektløfter som deltok i de olympiske leker 1936 i Berlin.
Wagner vant en olympisk bronsemedalje vektløfting under OL 1936 i Berlin. Han kom på tredjeplass i vektklassen, mellomvekt opp til 75,0 kg bak Khadr Sayed El Touni fra Egypt og sin landsmann Rudolf Ismayr. Det var totalt fem vektklasser og vektløftkonkurransen besto av tre ulike løft, press, rykk og støt. Wagner løftet sammenlagt 352,50 kilo, 35,0 kilo mindre enn gullvinneren Khadr Sayed El Touni som satte ny verdensrekord med 387,50 kg.
Kunståret 1235
Kunståret 1235 er en oversikt over hendelser, fødte og avdøde kunstnerpersonligheter i 1235.
Dødsfall
…
King Abdullah Economic City
King Abdullah Economic City (arabisk: مدينة الملك عبدالله اللإقتصادي) er en megaby i Saudi-Arabia, bygd på initiativ av Kong Abdullah bin Abdulaziz, kongen av Saudi-Arabia. Byen skal huse to millioner mennesker og tar mål av seg til å bli ett av verdens finanshovedsteder og å redusere landets arbeidsløshet. Byen, som åpnes høsten 2007, er plassert ved Rødehavet mellom de hellige byene Mekka og Medina, og skal dekke 168 km² av ørkenen. Prosjektet har en kostnadsramme på omtrent 155 milliarder NOK.
King Abdullah Economic City er verdens første Smart City, noe som innebærer at byen er planlagt ned til minste detalj for å integrere transport, miljø og sikkerhet på en så god måte som mulig. Byen er delt inn i seks forskjellige bydeler eller soner.
Finanssonen
Finanssonen vil inneholde 3,6 millioner m² kontorlandskap, hoteller og annet kommersielt utnyttbart areal. Finanssonen dekker 14 hektar med land og vil derfor være det største sentrum for verdens ledende banker, investeringsselskaper og forsikringsgrupper.
Industrisonen
Industrisonen vil dekke 63 millioner m², og være arbeidsplass for rundt 1 million mennesker, fordelt på lettindustri, forskning og utvikling, finans og kontor, service og utdanning for å nevne noe.
Beboersonen
Beboersonen vil tilby 260000 leiligheter og 5600 villaer langs rødehavskysten. Sonen vil også inneholde rekreasjonsområder og kommersielle områder (butikker o.l.). Omtrent en halv million mennesker vil kunne bo her, samt ta imot tusenvis av turister.
Utdanningssonen
Topp moderne skoler og universiteter vil ha tilholdssted her og gi utdanningstilbud til alle alderstrinn og nivåer. I tillegg vil det også være ferdig utstyrte forskningsinstitusjoner der.
Aaron Burckhard
Aaron Burckhard (født 14. november 1963) er en amerikansk trommeslager som var medlem Nirvana i 1987.
Burckhard spilte trommer på Nirvanas første konsert i 1987 og fortsatte ut året. Dale Crover fra Melvins tok seg av trommingen på Nirvanas første studiodemo i januar 1988, mens Burckhard returnerte for en kort periode i 1988 før han ble erstattet av Chad Channing. Burckhards alkoholproblem og mangel på disiplin bidro til at han ble sparket ut av bandet. På samlealbumet With The Lights Out kan trommingen hans høres på de første fem sporene.
I 2005 slapp han et album med bandet Attica.
Zoo TV
Zoo TV var navnet på en konsertturné med det irske rockebandet U2. Turnéen varte fra februar 1992 til desember 1993. Den var fordelt over fem etapper. De to første gikk under navnet Zoo TV og gikk innendørs. De tre siste, med navnene ZOO TV Outside Broadkast, ZOO TV Zooropa, og ZOO TV Zoomerang, var stadionkonserter. I alt gjennomførte U2 over 150 konserter på turnéen.
Scenen var spektakulær, med et stort antall TV-skjermer og østtyske trabanter som scenedekorasjon.
Vagant
Ordet kommer av det latinske vagare som betyr  å «streife omkring» eller «vandre uten mål». Det er flere reisebyråer, overnattingssteder og turistetablissementer som har ordet Vagant i firmanavnet sitt.
Eksterne lenker
Vagant
Zoo TV
ZOO TV Zooropa var innom Norge med konsert på Valle Hovin sommeren 1993.
28. februar
28. februar er den 59. dagen i året. Det er 306 dager igjen av året (307 i skuddår).
Sørfjorden (Hardanger)
Langs fjorden finner en på vestsida fra nord til sør Grimo, Jåstad, Aga og Agatunet, Syreflot, Vikebygd med Bleie og Nå, Eitrheim og Tokheim. Mellom Eitrheim og Tokheim ligger industriområdet til Boliden Odda AS. På østsiden av fjorden ligger Kinsarvik, Lofthus, Ullensvang, Hovland og Tyssedal. Sørfjorden er kjent for fruktblomstringen i mai. Bygdene rundt fjorden leverer frukt til hele landet.
28. februar
Navnedag
Marina, Maren
Sørfjorden (Hardanger)
Indre del av Sørfjorden er også kjent som en av de mulig lokasjonene som er brukt i bildet "Brudeferd i Hardanger".
28. februar
Fødsler
Se flere som er født 28. februar i Kategori:Fødsler 28. februar.
Dødsfall
Se flere som døde 28. februar i Kategori:Dødsfall 28. februar.
Sørfjorden (Hardanger)
Miljøproblemer
Som følge av prosessindustrien i Odda, og spesielt utslipp fra Boliden Odda AS, har Sørfjorden tidligere blitt regnet som en av verdens mest forurensede fjorder. På begynnelsen av 1990 tallet ble en rekke tiltak gjort, og vannkvaliteten i fjorden har gradvis fått en bedret vannkvalitet. Det er likevel fortsatt gjeldende kostholdsråd for fjorden.
Miltiades Caridis
Miltiades Caridis (gresk: Μιλτιάδης Καρύδης; født 9. mai 1923 i Danzig, død 1. mars 1998 i Athen) var en gresk dirigent.
Bakgrunn
Miltiades Caridis ble født i Fristaden Danzig (Gdansk) av gresk far og tysk mor. Han vokste opp i Dresden, men flyttet i 1938 til Hellas. Han studerte musikk ved Kalomoiris-konservatoriet i Athen, før han etter andre verdenskrig dro for å studere dirigering med professor Hans Swarowsky i Wien.
Karriere
Caridis startet sin karriere i operahusene i Köln (Kölner Oper) og Graz (Opernhaus Graz), deretter dirigerte han Wiener Staatsoper i syv år. Fra 1960 til 1967 var han sjefsdirigent for Philharmonia Hungarica i Baden bei Wien.
Caridis tilbragte også mange år som gjestedirigent – han dirigerte totalt 129 ulike orkestre og 80 ulike kor verden rundt. Han var i mer enn 20 år fast tilbakevendende gjestedirigent for Danmarks Radios Symfoniorkester. I årene 1969-75 var Caridis sjefsdirigent for Filharmonisk Selskaps Orkester (nåværende Oslo-Filharmonien), 1975-81 Duisburg, 1979-85 Tonkünstler, og deretter for gresk radios symfoniorkester fram til sin død i 1997.
Caridis døde av et hjerteinfarkt pådratt under en øvelse med det greske nasjonalorkester Ellinikí Radiofonía Tileórasi.
Hans nevø Constantinos Carydis trådte i hans fotspot og dirigerte allerede i en alder av 32 år ved Wiener Staatsoper.
Per Erik Oldertrøen
Per Erik Oldertrøen (født 30. september 1958) fra Tynset i Hedmark ble skytterkonge på Landsskytterstevnet på Ulven ved Bergen i 1992. Han ble dermed Nord-Østerdal skyttersamlags første skytterkonge. Roar Lillebo fra Tynset ble skytterprins i samme stevne, og dette var første gang siden 1950 at to skyttere fra samme lag tok de to første plassene. Oldertrøen er gårdbruker og produksjonsrådgiver i TINE.
Ruhnu fyr
Ruhnu fyr er et fyrtårn i Estland, på øya Ruhnu før for Saaremaa, i Ruhnu kommune.
Fyrtårnet er 39,5 meter høyt, men lyser fra 65 meter over havnivået. Lyset er synlig fra 3 km avstand. Det skriver seg tilbake til 1643, men fikk dagens bygg i 1877. Det er konstruert av Gustave Eiffel.
Klemens I
Klemens I (død 97 ifølge noe usikre kilder) var pave fra 88 til 97. Han kalles ofte Clemens Romanus, Klemens av Roma, for å skille ham fra Klemens av Alexandria.
Liv
Noen kirkefedre identifiserer ham med den Klemens som nevnes av Paulus i brevet til Filipperne, men dette var sannsynligvis en annen person; det er ingen tegn på at pave Klemens noen gang bodde eller virket i Filippi. På 1800-tallet identifiserte man ham med konsulen Titus Flavius Clemens, en fetter av Domitian, som i 95/96 ble henrettet for «ateisme», hvilket vil si jødisk eller kristen tro. De eldste kildene nevner ikke dette, og Klemens ser ut til å ha levd ett eller to år lenger. Det er også tvilsomt at han var av keiserlig familie.
Ifølge Tertullian ble han ordinert av Peter. Ireneus av Lyon regnet ham som samtidig med apostlene og vitne til deres forkynnelse. Eusebius av Cæsarea daterer hans pontifikat fra 92 til 101. Ifølge ett av sine egne brev avslo Klemens paveembetet etter Peters død, og derfor tok Linus over, etterfulgt av Kletus. Først i 88 aksepterte Klemens utnevnelsen til Romas bispesete.
Klemens skal ha vært ansvarlig for å innføre en fast seremoni for ferming, og han innførte bruken av ordet «amen» i gudstjenester.
På grunn av en sammenblanding med konsulen Clemens ble Klemens etterhvert regnet som martyr. Det virker dog klart at han ikke døde i Roma, men i eksil. En legende fra 300-tallet forteller at han ble dømt til tvangsarbeid i marmorbruddene ved Khersonnesos på Krimhalvøya, og at han der utførte en rekke mirakler. Han skal tilslutt ha blitt bundet til et anker, og kastet på sjøen hvor han led martyrdøden. Det er ikke noe historisk grunnlag for denne legenden, men den har ført til at han er vernehelgen for blant andre sjøfolk og marmorarbeidere.
Kirken San Clemente i Roma er viet til Klemens, og hans relikvier skal være gravlagt under høyalteret. På hans helgendag 23. november bæres relikviene i prosesjon gjennom gatene i nabolaget.
Under dagens kirke ligger en eldre kirke, som ble forlatt i 1108 da den sto i fare for å rase sammen. Den ble fylt med jord, og den nye kirken bygget over. Under der igjen ligger romerske bolighus, samt et tempel for Mithras-kulten. Ett av bolighusene skal være Klemens' barndomshjem.
Brevet til korinterne
Klemens er særlig kjent for sitt brev fra menigheten i Roma til menigheten i Korint, kjent som første Klemensbrev. Det ble skrevet mellom 93 og 97, og fortalte om Peters opphold i Roma, Paulus' misjonsreise i Spania og de to apostlenes martyrdød. Brevet er skrevet av ett eller flere medlemmer av menigheten i Roma, og hentyder til kristenforfølgelser, både tidligere (dvs. under keiser Nero) og på det tidspunktet da brevet ble skrevet (dvs. under keiser Domitian). Brevet inneholder den første referanse til apostolisk suksesjon og legfolk. Bakgrunnen for brevet er at noen kristne i Korint hadde gjort opprør mot lederne i menighet. Brevet er det første eksempelet på at menigheten i Roma griper inn overfor en annen kirke. I Korint ble det godt mottatt, og menigheten leste det i flere år høyt i kirken, på linje med tekster fra Bibelen. Derfor ble det også vurdert om det skulle regnes som en del av Det nye testamente, men man kom tilslutt til at det var en viktig, men ikke guddommelig inspirert, tekst. Det er usikkert om brevet er autentisk.
Nidarosdomens vestfront
En skulptur som forestiller Klemens I, utført av Dyre Vaa, er plassert på Nidarosdomens vestfront. Skulpturens ansiktstrekk er lånt fra Olav Aukrust. På sokkelen ses Klemenskirken som ifølge legenden ble bygd av engler og kom til syne hvert år på Klemensdagen, før havet lukket seg over den igjen.
Sherry
Sherry er en sterkvin som blir produsert i det såkalte sherry-trianglet, Sanlúcar de Barrameda, El Puerto de Santa Maria og Jerez de la Frontera i Spania. Sherry blir laget av tre druetyper: Palomino, Pedro Ximénes og muskatell. Det lages sherry-lignende viner i andre deler av verden, og av forskjellige typer druer, men sherry er et beskyttet varemerke på linje med champagne og cognac.
Historie
Sherry har røtter tilbake til maurerne som regjerte i Spania i 700 år. Det var de som ga byen som i dag er kjent som Jerez, navnet – Xeres. Ettersom sherry er en sterkvin har den høyere alkoholinnhold enn vanlig vin. Den hadde derfor de nødvendige egenskapene for å overleve sjøreisen fra Spania til Storbritannia. Allerede på 1700-tallet var handelen godt etablert, og sherry ble satt pris på av britene. Shakespeare sin figur Falstaff var stor tilhenger av sherry, den gang kjent som sack. Ettersom sherry var en av de største eksportvarene til Storbritannia, ble flere britiske sherryfirmaer grunnlagt. Mange bodegaer i Jerez de la Frontera ble grunnlagt eller videreutviklet av britiske familier.